Asiyesikia la mkuu huvunjika guu
Language: Swahili | Genre: Creative_writing

ASIYESIKIA LA MKUU HUVUNJIKA GUU

Methali hii inamaanisha yule ambaye huwa hasikilizi maonyo ya wavyele wake, mwisho humkuta ya kumkuta. Methali hia pia inaweza kufananishwa na methali isemayo, asiyefunzwa na mamaye hufunzwa na ulimwengu. 
Naam, Maimuna alikuwa msichana wa kidato cha kwanza. Mwana huyu alikuwa ametoka katika familia ya kibwenye ambapo yeye alikuwa akipata kila akitakacho. Minghairi ya hayo, alikuwa msichana mrembo mwenye umbo zuri. Hivyo basi kutokana na sifa zake hizi alijulikana kijiji kizima kama msichana wa kipekee. 
Shuleni, Maimuna hakujishuhulisha na masomo kwani alidai kuwa alihitaji elimu kidogo tu ili atoe ujinga ila hakusoma kwa ajili ya kupata kazi. Wanafunzi wenzake wali mshauri kila uchao lakini maneno yao yaliambulia patupu. Kwani yaliingia katika sikio la kushoto na kutokea sikio la kulia. Kila baada mitihani ya majaribio wazazi wakewaliitwa shuleni ili kumrai mtoto wao kuhusiana na matokeo yake. Lakini kwa kweli sikio la kufa halisikii dawa.
Maimuna alidai kuwa wazazi wake walikuwa na mali nyingi, hivyo wangepata urithi wake kwa kuwa yeye alikuwa mtoto wa pekee. Siku moja Maimuna alipokuwa shuleni aliarifiwa kuwa nyumbani kumetokea mkasa. Hivyo basi aliarifiwa kuwa alihitajika nyumbani. Maimuna alipofika nyumbani, alipata nyumba yao yote imeteketea kwa moto. Kuona hivyo Maimuna alizirai kwa sababu mali yao yote ilikuwa imepotea. 
Maimuna alijuta japo kuwa majuto ni mjukuu huja baadaye. Hakuwa na paku tegemea kwani masomo yake alikuwa ameshaya poteza.
Hivyo basi tunapaswa kusikiza maoni ya wavyele wetu ili tusije tukajutia baadaye.